Mérföldkő: A Meizu idén húszmillió okostelefont értékesített – Androbit.net
2015.12.22. 15.18
Az idei évben két Meizu tesztet is olvashattatok nálunk, egyet a vállalat csúcsmodelljéről, az MX5 csúcsmodellről, a másikat pedig egy középkategóriás ajánlatról, az M2 Note-ról. Heteken belül érkezik egy értekezés a sima Meizu M2-ről. Ezt kizárólag azért soroltam fel, mert a hazai forgalmazók is felismerték, hogy a kínai gyártó valódi alternatíva lehet sokaknak, így már Magyarországon is hivatalosan megvásárolhatjuk őket.
Mindez azt mutatja, hogy a gyártó egyre nagyobb jelenség a világpiacon, utóbbit a cég legújabb jelentése is megerősíti: a Meizu az idei év folyamán 20 millió okostelefont értékesített, ami 350 százalékos növekedés 2014-hez képest, amikor mindössze 4,4 millió készüléket vásároltak tőlük. Jövőre azonban már kontrollálni fogják az értékesítéseket, emiatt összesen 25 millió okosmobilt terveznek eladni a 2016-os évben – nem mintha az olyan kevés lenne.